[{"text_idx": "#000000", "text": "La enkonduka temo de la 25a Boao estas ideala biblioteko prezentata de Jesper Lykke Jacobsen tra Umberto Eco. Cetere, 25 kajeroj de Beletra Almanako estas iaspeca jubileo kaj inda kontribuo al la Esperanta biblioteko."}, {"text_idx": "#000003", "text": "Teatro gastas per la dekdua sceno de Bohemiaj lumoj de Ramon del Valle-Incla\u0301n enkondukita de g\u0302ia tradukinto Miguel Ferna\u0301ndez."}, {"text_idx": "#000004", "text": "Siajn vojag\u0302-impresojn pri Japanio kaj japanoj Jorge Camacho garnis per poeziaj\u0302oj. En alia artikolo li analizas Historion de la Esperanta literaturo (HEL) surbaze de prezento de sia propra verkado. Eseo de Carlo Minnaja Libro pri historio \u2013 historio de libro lau\u0306forme estas konversacio, pridemandado de etulinjo al sia pac\u0302jo, tiel oni informig\u0302as pri la cirkonstancoj c\u0302irkau\u0306 HEL, kiu estas en la fokuso de kelkaj kontribuoj. La libran temon dau\u0306rigas revuo de Gerrit Berveling pri la eldonejo Fonto. Ankorau\u0306a reago al recenzo venas de Miguel Ferna\u0301ndez pri La bunteco de anarkiismo en Hispanio. Li Chaoyang rakontas pri sia patro Li Shijun konata kiel Lau\u0306lum. Nora Caragea demandate de Suso Moinhos rakontas pri sia esperantistig\u0302o, sia esperantista familio kaj sia traduka laboro. Detlev Blanke replikas al la recenzo pri la HEL de Suso Moinhos."}, {"text_idx": "#000006", "text": "La rubrikokomencojn ornamas fotoj de turoj kaj c\u0302ielskrapuloj, dum la unuan kovropag\u0302on la pentraj\u0302o Neleg\u0302a turo en Tajpeo de Lu Fang."}, {"text_idx": "#000009", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}]